**ПРИЛОЖЕНИЕ 1**

**ТЕХНИЧЕСКИ СПЕЦИФИКАЦИИ**

Настоящите технически спецификации са неразделна част от Тръжните документи, Общите и Специални условия на Договора и Количествената сметка.

**1. НОРМАТИВИ**

В техническите спецификации се определят техническите изисквания към строителните продукти и техните характеристики, които произтичат от съществените изисквания към строежите. Прилагането на Техническите спецификации става и в съответствие с изискванията на българските законоустановени нормативи :

* Закон за обществените поръчки (ЗОП) – чл.28 и чл.30
* Закон за устройство на територията и наредбите, базирани на него;
* Закон за енергийната ефективност и наредбите базирани на него;
* Наредбата за съществените изисквания и оценяване съответствието на строителните продукти (НСИОССП)
* Наредба за устройството, безопасната експлоатация и технически надзор на съоръженията под налягане
* Наредба за устройството и безопасната експлоатация на преносните и разпределителни газопроводи и на съоръженията, инсталациите и уредите за природен газ
* Закони, правилници и наредби по отношение здравословните и безопасни условия на труд;

**2. ЦЕЛИ НА СПЕЦИФИКАЦИЯТА**

**2.1. Общи положения:**

Спецификациите имат за цел да определят стандартите за изпълнение на работите предмет на договора, да допълнят и определят изискванията за материали, технологията на изпълнение на работите, методите за изпитване на материалите, методите за оценяване на качеството на изпълнените работи в съответствие със стандартите, методите за измерване на количеството на извършените работи по време на изпълнение на договора.

В случай, че в спецификациите и останалите документи по договора са изпуснати подробности, необходими за пълното разбиране на дейността или че съществуват различни и противоречащи си инструкции, Изпълнителя ще получи писмени инструкции от Възложителя преди да продължи дейността, изключвайки възможността за пропуски и несъответствия.

**2.2. Общи изисквания за качество и работа:**

Всички материали, които се влагат при изпълнението на СМР, според условията на договора трябва да бъдат нови продукти.

Всяка доставка на материали и оборудване на строителната площадката или в складовете на Изпълнителя, да бъде придружена със сертификат за качество в съответствие с определените технически стандарти, спецификации или одобрени мостри и каталози и доставените материали да бъдат внимателно съхранявани до влагането им в работите.

Всички произведени продукти или оборудване, за които се възнамерява да бъдат вложени в работите да бъдат доставени с всички необходими аксесоари, фиксатори и детайли, фасонни части, придружени с наръчници за експлоатация и поддръжка, където могат да се приложат такива.

Гаранциите за изпълнение на произведените продукти и оборудване започват да текат от датата на приемане на обекта и въвеждането му в експлоатация.

**2.3. Каталози и препоръки на производителите**

Това са каталозите, инструкциите и препоръките (технологични карти) на Производителя по отношение на материал, оборудване или продукт, определени в съответствие с техническите стандарти, физическите параметри, техническите характеристики и изходните данни или технологията за полагане или монтаж, съхранение, детайли и пр.

Такива препоръки и инструкции не освобождават Изпълнителя, от които и да било от неговите договорни задължения и гаранции за качество. Такива каталози ще бъдат в съответствие с определените стандарти и изисквания на спецификацията и са предмет на одобрение от Възложителя.

**Мостри и каталози**

Това са мостри на материали или каталози на произведени продукти, цветни таблици, които Изпълнителят представя за одобрение от Възложителя.

Мострите или каталозите се представят с фотокопие на сертификат за качество в съответствие с техническите стандарти и фотокопие за съответствие с изпитванията за пожарна безопасност.

**3. СТАНДАРТИ**

**3.1. Технически стандарти**

Като минимум българските стандарти и разпоредбите наЗакона за националната стандартизация винаги ще бъдат спазвани.

* БДС за влаганите материали, изпълнението на работите, изпитванията на материалите, приемане на изпълнените работи и на доставените материали и оборудване.
* ПИПСМР за съответните видове работи

Използването на други официални стандарти, осигуряващи еднакво или по-добро качество в сравнение със стандартите и разпоредбите уточнени в настоящата тръжна документация, могат да бъдат приети след предварителна проверка от Възложителя и писменото му одобрение

**4. АДМИНИСТРАТИВНА СПЕЦИФИКАЦИЯ**

* 1. **Дневник на обекта /Заповедна книга/**

**Видовете строителни работи обект на настоящата поръчка не изискват съгласно ЗУТ изготвяне и одобрение на инвестиционен проект и издаване на разрешение за строеж ( чл. 151 на ЗУТ), но Възложителя поставя изискване за водене на Дневник на обекта и Заповедна книга.**

Дневникът на обекта ще бъде съхраняван от Изпълнителя във временния офис на обекта. Същият ще бъде винаги на разположение на представители на Възложителя и Държавните контролни органи. Дневникът ще бъде използван за записи на всички наблюдения, инструкции, заповеди, промени и друга информация, касаеща изпълнението на строителните работи на обекта.

Изпълнителят е длъжен да осигури надлежното съхранение на оригиналните страници от дневника.

Дневникът на обекта трябва да бъде прошнурован и прономерован и да съдържа информация за строителния обект съгласно изискванията на **Наредба 3 /31.07.2003 г..**

**4.1. План за осигуряване на качеството**

На база организационна схема на процедурата за качествен контрол, Изпълнителят ще разработи свой собствен план за осигуряване на качеството за този договор.

**5. ТРУДОВА И ЗДРАВНА БЕЗОПАСНОСТ НА РАБОТНОТО МЯСТО**

Всички наредби, инструкции и други законови документи засягащи трудовата и здравна безопасност на работниците, касаещи изпълнението на работите на настоящия обект са задължение на Изпълнителя.

Изпълнителят е длъжен да осигури работно облекло и лични предпазни средства, като ги съобрази със спецификата на работите изпълнявани от различните работници. Изпълнителят ще инструктира работниците и служителите според изискванията на Наредба № 2 от 22 март 2004г. за минималните изисквания за здравословни и безопасни условия на труд при извършване на строителни и монтажни работи. При използване на машини и съоръжения на обекта, работниците трябва да бъдат инструктирани за работата с тях. Не се допуска с машините и съоръженията да работят неквалифицирани работници. Всички движещи се части на машините трябва да бъдат добре закрепени, покрити и обезопасени. Електрическите машини трябва да бъдат заземени.

В случай на изпълнение на строителни работи на височина над 1.5 метра при липса на скеле, работниците трябва да работят с предпазни колани. Забранено е изпълнението на работи на височина над 1.5 м без обезопасителна екипировка.

Всички работещи и посещаващи обекта трябва да носят каски.

**6. ОПАЗВАНЕ НА ОКОЛНАТА СРЕДА**

Изпълнителят ще спази всички изисквания на Компетентните власти имащи отношение към въпросите свързани с опазването на околната среда. Специални мерки трябва да бъдат взети да се избегне разливане на гориво, хидравлична течност, други въглеводороди и разтворители и др. опасни отпадъци. Отпадъците ще бъдат депонирани безопасно така че да не се замърсят почвите, подпочвените води или водните пластове.

Изпълнителят е отговорен за опазване на строителната площадка чиста и за възстановяване на околната среда. По време на изпълнение на работите Изпълнителят постоянно ще пази обекта почистен от строителни и битови отпадъци. Всички материали на обекта ще бъдат складирани подредено, а при завършване на работите Изпълнителят окончателно ще почисти обекта и ще отстрани всички временни работи и съоръжения, ще почисти и възстанови заобикалящата околната среда от щети произтичащи от неговата дейност.

**7. ПОДГОТВИТЕЛНИ ДЕЙНОСТИ И ВРЕМЕННО СТРОИТЕЛСТВО**

Преди започването на постоянната работа Изпълнителят трябва да извърши някои подготвителни дейности (временна работа) на обекта.

**7.1. Граници на обекта**

Изпълнителят в сътрудничество с представители на Възложителя ще определят границите на строителната площадка.

**7.2. Временни съоръжения**

Изпълнителят поема всички разноски по инсталирането, работата и демонтирането на временните съоръжения.

**Временен офис на Изпълнителя**

Изпълнителят ще обособи временен офис в близост до или на самия обект. Като основно изискване Изпълнителят или негов упълномощен представител ще присъства на обекта през цялото време на дейността.

**Санитарни съоръжения**

Изпълнителят ще осигури и поддържа временни санитарни съоръжения на обекта за нуждите на хората, извършващи дейността. Изпълнителят ще поддържа съоръженията в чист и хигиенен вид.

**Водоснабдяване**

Възложителя ще осигури места за временно водоснабдяване за питейни нужди и за строителни.

**Електроснабдяване**

Цялото електрозахранване за нуждите на обекта трябва да бъде осигурено от Възложителя и за нуждите на обекта. Всички временни електрически свързвания и инсталации ще бъдат осигурени, построени и поддържани от Изпълнителя в съответствие с държавните и местни законови разпоредби.

**8. СТРОИТЕЛНО МОНТАЖНИ РАБОТИ**

Изпълнителят трябва да съобрази работните планове и графици с метеориологичните условия, технологичните изисквания и спецификата на строителния обект.

**“Подмяна на отоплителен котел в ПГ по Земеделие “Стефан Цанов” – гр. Кнежа”**

Работите, предвидени за ремонт, включват:

* + **РЕМОНТ КОТЕЛНО**

- Демонтаж водогреен котел , нарязване и освобождаване на помещението;

- Демонтаж фукс;

- Замонолитване на отвор на фукс;

- Доставка чугунен водогреен котел 750kW;

- Монтаж на водогреен котел;

- Доставка газова горелка двустепенна 200-850kW;

- Монтаж на газова горелка 200-850kW;

- Доставка и монтаж на стaбилизaтop, peзбoви c пълнo зaтвapянe - налягане 20 mbar;

- Доставка и монтаж на манометър за газ;

- Доставка и тръба медна 22\*1;

- Доставка и монтаж на кран сферичен газов 1 1/2";

- Доставка и монтаж на диелектрична връзка 1 1/2';

- Доставка и монтаж на тръба черна газова 2" включително окрепваща конструкция;

- Доставка и монтаж на тръба черна газова 4" включително окрепваща конструкция;

- Доставка и монтаж на бътерфлай клапа 4";

- Доставка и монтаж на филтър 4";

- Доставка и монтаж на бътерфлай клапа 2";

- Доставка и монтаж на кран сферичен 3/4" DN20;

- Доставка и монтаж на кран сферичен 1/2" DN15;

- Доставка и монтаж на манометър 1/2" 0÷4 bar;

- Доставка и монтаж на котелна помпа;

- Доставка и монтаж на табло за управление котел;

- Окабеляване котелно;

- Извършване на хидравлична проба;

- Пуск и настройка на газова горелка;

- Изготвяне на проектна документация;

- Доставка и монтаж на коляно за комин ø300;

- Доставка и монтаж на тройник за комин ø300 45°;

- Доставка и монтаж на дренажна тапа за комин ø300;

- Доставка и монтаж на ревизия за комин ø300;

- Доставка и монтаж на шапка за комин ø300;

- Доставка и монтаж на прав елемент за комин ø300 L=1200;

- Доставка и монтаж на скоба укрепваща за комин;

- Доставка и монтаж на скоба стягаща за комин.

* **Други**

Окончателно почистване

Извозване на строителни отпадъци на сметище

**8.1. Ремонт котелно**

**8.1.1. Материали**

Висококачествени съоръжения, тръби и фитинги, по приложената спецификация (КС).

**8.1.2. Изработка**

1. Демонтажни работи на стари амортизирани елементи и освобождаване на помещението.
2. Монтажни работи – извършва се монтажа на новите съоръжения и се окомплектова инсталацията за привеждане в експлоатация в нормален работен режим.
3. Единични проби, наладка и настройка на котелната инсталация.
4. Изготвяне на протоколи оформяне на комплексна документация по техническата част на ремонта.

**8.1.3. Контрол на качеството**

Контолът на качеството включва контрол върху материалите, които ще бъдат използвани за изпълнение на топлоизолационната система и контрол относно спазване на технологията на изпълнение.

**8.1.1.1. Материали**

Висококачествени съоръжения, тръби и фитинги доставени от утвърдени производители с необходимите за функцията им заводски характеристи и сертификати за влагане в употреба.

**8.1.1.2.Изпълнение**

**Необходими инструменти**

Режещи, пробиващи и заваряващи машини, ръчен инструмент за извършване на монтажни работи. Електромонтажни инструменти. Офисна и копирна техника за изготвяната документация.

**Извършване на дейностите по монтаж и демонтаж**

* Дейностите ще се извършат съгласно утвърдени процедури на ИЗПЪЛНИТЕЛЯ съгласно изискванията на ДАМТН.

**8.1.1.3. Изисквания за качество:**

1. Доставяните елементи да са нови в цялостна заводска окомплектовка и опаковка.

2. По време на работа с материалите да се спазват технологичните и продуктови изисквания за конкретният елемент от инсталацията.

Всички материали трябва да бъдат съпровождани със съответните сертификати за качество;

**Защита:** До момента на предаването на обекта ще се осигури контролиран достъп и превенция от външни намеси.

**8.2.3. Контрол на качеството**

Състои се в провеждане на оглед на материалите и изработката и представяне на документите на Възложителя.

**9. СРОК НА ИЗПЪЛНЕНИЕ**

Срокът за изпълнение на поръчката е по предложение на кандидата**, но не повече от 2 /два/ месеца от датата на влизане в сила на договора за настоящата обществена поръчка.**

Договорът за възлагане на настоящата обществена поръчка **влиза в сила от** **датата на получаване от Изпълнителя на писмено известие от Възложителя за започване на изпълнението по договора.**

Срокът за изпълнение на строително-монтажните работи се удължава при спиране на строителството поради: искания за изменения в проектите; неизпълнение на задълженията на някоя от страните по договора; неблагоприятни геоложки условия; смяна на някои от следните участници в строителството: възложител, строител и лице, упражняващо строителен надзор; спиране на строителството по предвидения в ЗУТ ред или по друга причина. Срокът се удължава с времето, през което изпълнението е било невъзможно при условие, че другата страна е била надлежно уведомена и е приела нпаличието на невъзможност на база на представените документи/доказателства.

Конкретната причина и времето, с което се удължава срокът за изпълнение на строително-монтажните работи се определят в акт за установяване състоянието на строежа при спиране на строителството (Приложение № 10 към Наредба № 3 от 31.07.2003 г. за съставяне на актове и протоколи по време на строителството) и акт за установяване състоянието на строежа и строителните и монтажните работи при продължаване на строителството (Приложение № 11 към Наредба № 3 от 31.07.2003 г. за съставяне на актове и протоколи по време на строителството), съставени и подписани от упълномощени представители на страните при спазване на Наредба № 3 от 31.07.2003 г. за съставяне на актове и протоколи по време на строителството.

Отговорността на Изпълнителя при изпълнение на обществената поръчка приключва един месец след датата на изтичане на последния гаранционен срок, съгласно договора за възлагане на обществена поръчка.

**10. ПЛАЩАНИЯ**

Схемата на плащане на поръчката е следната:

6.2.2.1. Авансово плащане 50% от стойността на Договора в 15 дневен срок от подписване му в размер на ............................. лв с включен ДДС след издаване на фактура;

6.2.2.2.Окончателното балансово плащане ще се извърши след изготвяне на акт за приемане на действително извършената работа и Протокол от приемателна комисия, и издаване на фактура от Изпълнителя.

**11. ИЗИСКВАНИЯ КЪМ ТЕХНИЧЕСКАТА ОФЕРТА**

**11.1. В “Техническото предложение “се представя задължително**

**Строително предложение**

Което трябва да съдържа:

* *Описание на генералния подход и методологията за изпълнение на строителните и монтажни работи;*
* *Етапите на изпълнение.*

**11.2. Към техническото предложение участника трябва да представи**

**„ Организация и план на работа за изпълнение на поръчката и рискове при изпълнение на поръчката ",** която съгласно одобрената методика ще е обект на оценяване:

1. **Организация и план на работа за изпълнение на поръчката**

Която трябва да съдържа:

* *Описание на предвижданата от участника организация на работа за изпълнение на поръчката,*
* *трудовите и технически ресурси които ще използва участника и тяхното разпределение във времето, както и мерките и подхода, който ще прилага,*
* *описание технологична последователност на всички които са необходими за изпълнение на поръчката в съответствие с Техническата спецификация, в тяхната хронологична и логическа обвързаност, ресурсно обезпечаване. строителни процеси, технологични решения, технологичните прекъсвания, възможности за едновременна работа на отделните работни звена и координацията им;*
* *Организация на работната площадка.*

**2. Предложенията на участниците за управление на следните дефинирани от възложителя рискове, които могат да възникнат при изпълнението на договора:** *Времеви рискове:*

*- Закъснение началото на започване на работите;*

*- Изоставане от графика при текущото изпълнение на дейностите;*

*- Риск от закъснение за окончателно приключване и предаване на обекта;*

*2. Липса/недостатъчно съдействие и/или информация от страна на други участници в строителния процес;*

*3. Промени в законодателството на България;.*

*4. Трудности при изпълнението, продиктувани от непълноти и/или неточности в проектната документация.*

*5. Трудности при изпълнението, продиктувани от протести, жалби и/или други форми на негативна реакция от страна на местното население.*